Ho senya Websaete ke sesebelisoa se sebetsang hantle le se bonolo. E fa batho monyetla oa ho ntša boitsebiso bohle boo ba bo hlokang ka nako leha e le efe. Molaokakanywa wa Ditokelo le Maikarabelo a Mokgathatema ka setlogo o be o ngwetšwe ka Seisimane ka 2003. O fetošitšwe gape ka 2007. O fetoletšwe go dipolelo tše mmalwa, bjale ka ge di laeditšwe lenaneong ka tlase. Ge o ka tšea sephetho sa go kgatha tema go nyakišišo ya Kgokaganyo ya Diteko tša Kenti ya HIV (HVTN), o tla fiwa khophi ya tokumente ye ka ye nngwe ya dipolelo tše, go ya ka kgetho ya gago. Mantšu ao a lego mo tokumenteng yeo o tla e amogelago, a ka no fapana ga nnyane le mantšu ao a lego ka mo tlase.
Bjale ka mokgatha tema mo nyakišišong ya HVTN, o na le tokelo ya go:
Ba le tshedimošo ka botlalo yeo e tsebjago, go akaretšwa dikotsi tšeo di ka bago gona le dikholego tša go kgatha tema, gomme o di fiwa ka tsela yeo e lego gore o ka kgona go e kwešiša. O tla botšwa ka ga tshedimošo efe goba efe e mpsha yeo go ithutilwego ka yona ge nyakišišo e dutše e tšwela pele.
Tšhupetšo go ditirelo tše hwetšagalago tša thekgo le go fana ka maele ka mabaka ao a sepelelanago le nyakišišo le thibelo ya HIV.
Tšhupetšo go ditirelo tše hwetšagalago tša thekgo, go fana ka maele, tša kalafo le phekolo bakeng sa malwetši ao o ka bago le ona mo nakong ya nyakišišo, go akaretšwa le yona HIV.
Teko ya mahala gape yeo e nepagetšego ya HIV mo nakong ya nyakišišo. Ge, mo bofelong bja thuto ya nyakišišo, o ka ba le teko yeo e hwetšago o na le HIV yeo e hlotšwego ke thibela bolwetši ya nyakišišo gomme e sego ka baka la phetelo ya HIV, o tla hwetša diteko tša tatelo morago mo kliniking ya nyakišišo go fihlela diteko tša gago di bontšha gore ga o nayo.
O tla fiwa karata ya thuto nyakišišo ya boitsebišo yeo e bontšhago gore o kgatha tema mo go thuto ya nyakišišo. Karata ye ke ya boikgethelo gomme e tla akaretša nomoro ya mogala le/goba aterese ya motho yo a ka fanago ka tshedimošo ya tlaleletšo.
Swarelela ditokelo tša gago tša semolao. Bjale ka mokgatha tema tekong, ga o beele ditokelo dife goba dife tša gago ka thoko.
Gore o botšwe ge e le gore o hweditše seforaforetši goba sethibelabolwetši ge thuto ya nyakišišo e fela, goba ge go hlokega go ya ka tša kalafo.
Lebelela le go laetša kwešišo ya tšohle tšeo o di filwego, go akaretšwa ditokumente tša tumelelo ka go ba le kwešišo. Kgopela tlhalosetšo ka ga tshedimošo efe goba efe yeo o sa e kwešišego pele ga ge o ka dumela go kgatha tema go thuto ya nyakišišong. O ka nna gape wa botšiša dipotšišo nako efe goba efe ge thuto ya nyakišišo e le tšwelapele.
O se ke wa fana ka madi goba wa abelana ka ditho tša mmele goba diela tše dingwe tša mmele mo nakong ye ya thuto ya nyakišišo.
Efa bašomedi ba nyakišišo tshedimošo yeo e nepagetšego gape e feleletšego yeo e sepelelanago le thuto ya nyakišišo. Botša bašomedi ba thuto ya nyakišišo ka ga diphetogo dife goba dife tšeo di ka bago gona mo tshedimošong ya gago ya go ikgokaganya goba ya tša maphelo.